Sergio Ramos ċaħad lil Man Utd biex jingħaqad ma' Paris SG Id-difensur ċentrali ta' esperjenza, Sergio Ramos, ċaħad offerta ta' kuntratt attraenti minn Manchester United biex jingħaqad ma' Paris Saint-Germain. Dan il-player ta' 35 sena huwa disponibbli bi free transfer dan is-sajf, wara li telaq minn Real Madrid wara li skada l-kuntratt tiegħu, u PSG jingħad li jinsabu viċin li jiffirmawh. Man United kienu lesti li jagħtu lil Ramos kuntratt ta' sena li jiswa £200,000 fil-ġimgħa, bl-għażla tat-tieni staġun f'Old Trafford. Madankollu, l-Ispanjol irrifjuta l-offerta mill-club immexxi minn Ole Gunnar Solskjaer, peress li l-isfida ta' PSG kienet iktar attraenti minkejja l-pagi aktar baxxi offruti. Jingħad li r-Red Devils huma ħerqana li jiffirmaw żewġ difensuri ċentrali ġodda dan is-sajf, b'Raphael Varane ta' Real Madrid u Pau Torres ta' Villarreal it-tnejn qed jiġu meqjusa bħala miri. Arsenal dan l-aħħar ukoll ġew ikkreditati b'interess f'Ramos iżda jidher li tilfu lil da nil-player għas-spejjeż tal-ġganti Franċiżi, li qed jippjanaw tieqa tat-trasferimenti impenjattiva qabel l-istaġun li ġej.